CELEX: 32021D0033
Language: et
Date: 2021-01-14 00:00:00
Title: Komisjoni rakendusotsus (EL) 2021/33, 14. jaanuar 2021, seoses Hispaaniale loa andmisega mitte võtta käibemaksu omavahendite baasi arvutamisel 2024. aasta lõpuni arvesse teatavat liiki tehinguid autorite osutatud teenuste puhul (teatavaks tehtud numbri C(2021) 80 all) (Ainult hispaaniakeelne tekst on autentne)

18.1.2021   
               
               
                  ET
               
               
                  Euroopa Liidu Teataja
               
               
                  L 15/9
               
            
         KOMISJONI RAKENDUSOTSUS (EL) 2021/33,
         14. jaanuar 2021,
         seoses Hispaaniale loa andmisega mitte võtta käibemaksu omavahendite baasi arvutamisel 2024. aasta lõpuni arvesse teatavat liiki tehinguid autorite osutatud teenuste puhul
         
            
               (teatavaks tehtud numbri C(2021) 80 all)
            
         
         (Ainult hispaaniakeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 esimest taanet,
         olles konsulteerinud omavahendite nõuandekomiteega
         ning arvestades järgmist:
         
                     (1)
                  
                  
                     Nõukogu direktiivi 2006/112/EÜ (2) artikli 376 kohaselt võib Hispaania jätkata kõnealuse direktiivi X lisa B osa punktis 2 nimetatud autorite osutatud teenuste maksust vabastamist selles liikmesriigis 1. jaanuaril 1993 kehtinud tingimuste kohaselt. Kooskõlas määruse (EMÜ, Euratom) nr 1553/89 artikli 2 lõikega 2 võetakse neid tehinguid arvesse käibemaksu omavahendite baasi kindlaksmääramisel.
                  
               
                     (2)
                  
                  
                     Komisjoni rakendusotsusega (EL, Euratom) 2015/2189 (3) lubati Hispaanial käibemaksu omavahendite baasi arvutamisel alates 1. jaanuarist 2015 kuni 31. detsembrini 2019 mitte arvesse võtta direktiivi 2006/112/EÜ X lisa B osa punktis 2 nimetatud autorite osutatud teenuseid.
                  
               
                     (3)
                  
                  
                     19. veebruari 2019. aasta kirjas taotles Hispaania komisjonilt luba jätkata käibemaksu omavahendite baasi arvutamisel teatavat liiki tehingute arvesse võtmata jätmist. Eelkõige ei ole Hispaanial võimalik direktiivi 2006/112/EÜ X lisa B osa punktis 2 nimetatud tehingute puhul täpselt välja arvutada käibemaksupõhiste omavahendite baasi seoses autorite osutatud teenustega. Arvestades kõnealuste tehingute mõju Hispaania käibemaksu omavahendite kogubaasile, tooksid arvutused tõenäoliselt kaasa põhjendamatu halduskulu. Seetõttu tuleks Hispaanial lubada käibemaksu omavahendite baasi arvutamisel mitte arvesse võtta autorite osutatud teenuseid.
                  
               
                     (4)
                  
                  
                     Läbipaistvuse ja õiguskindluse huvides on asjakohane loa kohaldatavust ajaliselt piirata,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käibemaksu omavahendite baasi arvutamiseks alates 1. jaanuarist 2020 kuni 31. detsembrini 2024 lubatakse Hispaanial mitte arvesse võtta direktiivi 2006/112/EÜ X lisa B osa punktis 2 nimetatud autorite osutatud teenuseid.
         
         
            Artikkel 2
            Otsus on adresseeritud Hispaania Kuningriigile.
         
         
            Brüssel, 14. jaanuar 2021
            
               
                  Komisjoni nimel
               
               
                  komisjoni liige
               
               Johannes HAHN
            
         
         
            (1)  EÜT L 155, 7.6.1989, lk 9.
         
            (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (3)  Komisjoni 25. novembri 2015. aasta rakendusotsus (EL, Euratom) 2015/2189, millega lubatakse Hispaanial käibemaksu omavahendite baasi arvutamisel mitte arvesse võtta teatavat liiki tehinguid (ELT L 312, 27.11.2015, lk 23).